***«Қарабалық ауданы әкімдігінің білім бөлімінің***

***№ 3 Қарабалық орта мектебі» ММ***

******

**«ҚОШ БОЛ , СҮЙІКТІ ӘЛІППЕ»**

 **ертеңгілігі**

***Қарабалық***

***2014-2015 оқу жылы***

**«ҚОШ БОЛ , СҮЙІКТІ ӘЛІППЕ» ертеңгілігі**

**Өткізілетін жері:** Акт залы

**Мақсаты :** оқушыларға өздерінің аяқтаған әліппе оқулығының маңыздылығын түсіндіру. Шығармашылық қабілеттерін дамыту. Білім алуға деген құштарлықтарын тәрбиелеу.

**Музыка ойнап тұрады.  Сахнаға хан мен оның кішкене қызы шығады**.
**Айбын** Уа, халайық! Армысың,
Ағайын туған, бармысың
Жарлығымды тыңдаңдар,
Босқа қарап қалмаңдар
Мен сендерге сенемін
Қызымды мектепке апарғанға
Ат басындай алтын беремін
**НАРҒЫЗ Қызы**: Жоқ, әке
Бұл не дегенің?
Оқымай-ақ мен бәрін білемін
Сабақ, оқу, әріп, жазу
Дәптер, кітап – ол не керек?
Ол не береді?
Мен сұлумын, ханшамын
Тәтті қыздың бірімін
Оқуыңа өзің бар,
 Керек емес білімің

**МЕЙРАМБЕК Тазша бала**: Уа, тақсыр, армысыз,
Ханшайымда бармысыз,
Жақсы хабарым бар, 1 сыныптың оқушылары, Әліппемен қоштасу тойын тойлап жатыр, соны көріп ханшаның пікірі өзгерер, қонаққа барып көрелік.
**АЙБЫН Хан:** Ойбай, қызыма көмегі тисе, жүр, түс алға!
**НАРҒЫЗ Ханша:** барсақ, баралық, көрсек, көрелік!

**АЙБЫН** Так, так, так

Бәрін бері қара.

Бүгін бізде

 Болмақ қандай шара?

 **ДИАР** Тағзым етем, тақсырым,

Айтайын мен жан сырын

Естідім ұзынқұлақтан

1 сыныптар Келеді бүгін ертекке,

Ән салып, би билекке.

Қоштасқалы отыр екен

Сүйікті кітап Әліппемен.

**Мұғалім**: Құрметті ата-аналар, ұстаздар, оқушылар! Бүгін біздің қуанышымызға шек жоқ. Бүгін сіздер 1- сынып оқушыларының «Әліппемен қоштасу» ертеңгілігіне келіп отырсыздар.

Әліппені бітірді балаларым,

Әліппеден нәр алған даналарым.

Өзі оқып жазатын хәлге жетті.

Құтты болсын білімі балалардың, Ал ендігі кезекті оқушыларға берейік.

**АЙБЫН**  Қош келіпсіз, ақ жаулықты аналар,

Жүздеріңнен мейірім мен нұр тамар.

 Алдарында қызғалдақтай құлпырған,

 Біз алаңсыз балғын шақты балалар.

**М. АКЕРКЕ** Көз салып қараңызшы бойымызға

Ортақ боп бүгінгі өскен ойымызға.

Хош келіпсіз, ұстаздар, ата-аналар,

Әліппемен қоштасу тойымызға.

**ӘН : Біз өмірдің гүліміз (НҰРАСЫЛ, НҰРАЙ, АЙГЕРИМ, АНЕЛЬ,ДИАР)**

**Мұғалім:** Өсті міне бойларың,

 Өсті ақыл - ойларың.

 Қуанышқа ортақпын,

Құтты болсын тойларың!

-Балалар мен сендерге сұрақ қоюдан бастаймын. Сендер оған жауап айтыңдаршы. Іші толы әріпке, Білімдегі жарық не?

**Хормен:** Болашаққа жол ашқан, Ол сүйікті Әліппе!

**Мұғалім:** -Олай болса, бәрімізге ең қымбат Әліппені ортаға шақырайық.

 **Хормен**: Әліппе,

**Әліппе:** Менің атым - Әліппе,

Мені анаңдай дәріпте.

Мені оқып ер жеткен,

Ағаң менен әпкең де.

Армысыздар жас достар! Армысыңдар, ата-ана! Болашаққа жол бастар, Әліппең келді ортаға. Мерекеңмен құттықтаймын

Бүлдіршіндер, балғындар!

Не үйреніп, не білдік

Кәне ортаға салайық.

**Әліппе:** - Осы сендер қандайсындар?

**РҮСТЕМ** -Талабы биік таудаймыз.

-Мың бұралған бишіміз.

-Біз шеберміз.

**АМИНА** -Ақылдымыз.

-Үлкенге ізеттіміз, кішіге қамқормыз.

-Көп оқимыз.

 **Барлығы:** Біз - қазақ елінің болашағымыз.

**КӨРІНІС: «Оқу керек бәріне »**

**ҮКІ –БЕКАСЫЛ**

**ҚОЯНДАР – ҚАЙСАР, МЕДЕТ , АКЕРКЕ**

**ТҮЛКІ – И. АКЕРКЕ**

**Мұғалім**: Олай болса, біздер әріптер әлеміне саяхатқа шығамыз.

**НҰРАСЫЛ** Алфавитті жатадық

Онда жүйе, қалып бар,

 Біздің қазақ тілінде 42 әріп бар.

**ЖАНЕЛ** Сан әріпті үйрендік,

Бүгін бізге сеңіндер.

Әріптер әлеміне,

Саяхаттап көріңдер.

А дегенің **Айбын менен Алмат** деген жігітпіз

 Ел қорғайтын, жер қорғайтын

Азаматпыз , батырмыз

А әрпінен есіміміз

Айтсақ сөздің кесімін.

**Акеркелер**  біз боламыз,

 Айдай өсіп толамыз.

**Ә- Әйгерім, Әмина, Әнел** білесіз,

 Көңілге бізді түйесіз.

 Ә әрпінен басталар

Қазақша айтсақ есімді

Бұны біле жүрерсіз.

Дөңгелене доп келеді,

Оны теуіп **Диар**  келеді.

Мәз боламын шаттана

Д әрпі бар атымда.

Ж дегенің – **Жанел, Жулай**

Жайнайықшы күн мен айдай.

Жақсы оқимыз сабақты

Сақтаймыз әркез тәртіпті

 **Нарғыз**  деген есімді,

Білдіңіздер кесімді.

З әрпі бар ішінде,

Тыңдасаныз шешімді.

**Нұрай менен Нұрасыл** ,

Н әрпінен басталған

Күншуақтай нұр шашқан

Біз бақытты баламыз

 **Рүстем** деген мен едім,

Алам білім тереңін,

Р әрпінен есімім,

Өскенде ерррр жігіт боламын.

**Б дегенің Бекасылым** дегенің

Барлық бала, барлық ана

Болсын аман дегенім

**Е дегенің Еламан**

Елім аман болсын деп

Атымды қойды Еламан

**Мен –Мейрамбек, мен- Медет**

Атымыз М дан басталған

Мектеп, мама деген сөз

Бізге мейір сыйлаған

Қайтпас **Қайсар** мен едім

Қ әрпінен басталған

Қазақстан деген сөз

Ол да осы әріптен басталған

**Хормен**: Енді біз жаза аламыз,

Әріпті қосып әріпке,

Риза боп саған жүреміз,

Сүйікті біздің Әліппе.

 **Мұғалім:** - Балалар, Әліппе сендерді оқуға, жазуға үйретті. Сол үшін Әліппе достарыңа не айту керек?

**Хормен:** Біздерге білім үйреткен, Әліппе, саған рахмет.

 **ХОР Ән «ҚАЗАҚСТАН ЖАЛАУЫ** »

 **Әліппе**: -Балалар! Сендер менімен ғана достасып қана қойған жоқсыңдар. Сонымен бірге қандай негізгі пәндерді оқыдыңдар?

Оқушылар: Математика, дүниетану, ән сабағы, бейнелеу өнері, еңбекке баулу.

**Әліппе:** Ретімен тізбелі

 Әрбір санды даралап,

 Қайсың барсың бізге енді

 Айтып берер санамақ?

**НАРҒЫЗ** 1 дегенім- бесік, Шықтың содан өсіп.

 2 дегенім – елім, Далам, тауым, көгім.

**ҚАЙСАР** 3 дегенім – үміт, Үміт артар жігіт.

 4 дегенім – төзім, Төзе білем өзім.

**АЙГЕРІМ** 5 дегенім – бақыт, Бағалайтын бақыт.

 6 дегенім – ақыл, Тыңдағаның мақұл.

**АНЕЛЬ**  7 дегенім – жалау, Жүректегі алау.

 8 дегенім – сөзің, Серт беретін кезің.

**БЕКАСЫЛ** 9 дегенім – тоқтау, Елдің жоғын жоқтау.

 10 дегенім – Отан, Қорға соны, ботам.

 **Әліппенің тапсырмалары.**

1.ҚАЗАҚ ТІЛІНДЕ НЕШЕ ӘРІП БАР? (42)

2.Қандай дауысты дыбыстар бар? (А-ә, о-ө, ұ-ү, ы-і , е, и, у, я, ю, э)

3.Сөйлемдегі бірінші әріпті қалай жазамыз**?** ( бас әріппен)

4.Қазақстан деген сөзде неше буын бар? (3 буын бар)

5.Сендер тұратын ауыл қалай аталады? (Қарабалық)

6.Жылдың неше мезгілі бар? ( 4 күз, қыс, көктем, жаз)

7.Күндіз бәрі қашады, түнде аспанды басады. ( Жұлдыздар)

8.Қардай аппақ, балдай тәтті (қант)

**АТА-АНАЛАРҒА ТАПСЫРМА**

1.СЫЛДЫР ҚАҒЫП, ТАУДАН ҚҰЛАП, ЖАТЫР АҒЫП, МӨЛДІР ....(БҰЛАҚ)

2.ӨЗІНШЕ НОЯН, ҚОРҚАҚ .... (ҚОЯН)

3. ТҰМСЫҒЫМЕН ОЯДЫ,

ҰЯ ЖАСАП ҚОЯДЫ.

ТАБЫҢДАРШЫ БАЛАЛАР,

ОЛ ҚАНДАЙ ҚҰС БОЛАДЫ? ( ТОҚЫЛДАҚ)

**НҰРАЙ** Әліппені бітірдім,

 Жаза аламын атымды.

 Әліппені бітіріп,

 Бала болдым ақылды.

**ЕЛАМАН** Қош бол,құтты Әліппем!

 Қош бол,құтты Әліппем!

 Көп нәрсені үйреттің.

 Таныстырдың әріппен,

**МЕДЕТ**  Әліппемен қош айтысып қаламыз

 Енді қолға Ана тілін аламыз.

 Ата –ана қуанышқа ортақ бол,

 Сауатты боп шықты міне балаңыз!

**Әліппе:** Балалар, рахмет сендерге.

Енді қолға Ана тілін аламыз.

Ата –ана қуанышқа ортақ бол,

Сауатты боп шықты міне балаңыз!

**Әліппе:** Балалар, рахмет сендерге.

 **ЖАНЕЛ, МЕЙРАМБЕК Ән «МЕКТЕБІМ , АЯУЛЫ МЕКТЕБІМ**»

 **ЖУЛАЙ** Баланың да тірегі,

Дананың да тірегі.

Шаншылмасын ешқашан,

Аналардың жүрегі.

**АКЕРКЕ** Ақыл құйған санама,

Күннен де артық расында.

Күн-алыста, ал анам,

Ылғи менің қасымда.

 **Мұғалім**: - Бізді осындай күнге жеткізіп, бірге қуанып, бірге ренжіп жүрген аналар мен әкелеріміз, аталар мен әжелерімізге мың алғыс айтамыз. Ендігі ән сіздерге арналады.

**ӘН « ҚОШАҚАНЫМ »**

**РҮСТЕМ, НҰРАЙ, АЛМАТ, ДИАР, ЖУЛАЙ, ЕЛАМАН, ӘМИНА**

**Әліппе:** Енді мен сендермен қоштасайын.

Кір шалмасын беттерін,

Таза болсын оқулық пен дәптерің.

Оқығандарын есте болсың,

 Күнделіктерің 5-ке толсын!

**МЕЙРАМБЕК** Бәрімізді сүйіп өткен,

 Балаларға үйреткен.

 Әліппе мен ұстазға

 Бас иеміз құрметпен.

**ХОР Ән « ҮЙРЕТЕДІ БҰЛ МЕКТЕПТЕ !»**

**Мұғалім:** Жүрекке жылы сөзбен тілек айтар Сөз берейік әкелер мен аналарға.

АТА-АНАЛАР ТІЛЕГІ.

**Мұғалім:** Бүгінгі кеш әр үйдің тойбасы деп саналар,

Балалардың есімі әулеттерге таралар,

 Ырым етіп сондықтан, ертеңгілік соңында

Ақ тілекпен шашу шашпақ аналар.

**ТОКУШЕВ ДИАС « АСТАНА» ӘНІМЕН**

 -Уақыттарыңызды бөліп қуашынымызға ортақтасып келгендеріңізге көп рақмет! -Қош сау болыңдар. Қош бол, құтты Әліппем!